CELEX: 32014D0472(01)
Language: mt
Date: 2014-07-16 00:00:00
Title: 2014/472/UE: Deċiżjoni ta' Implimentazzjoni tal-Kummissjoni tas- 16 ta' Lulju 2014 li temenda l-Anness II tad-Deċiżjoni 2006/766/KE rigward l-inklużjoni tar-Repubblika ta' Moldova fil-lista ta' pajjiżi u territorji terzi li l-importazzjonijiet minnhom tal-prodotti tas-sajd għall-konsum mill-bniedem huma permessi (notifikata bid-dokument C(2014) 4953)  Test b'rilevanza għaż-ŻEE

18.7.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 212/19
            
         DEĊIŻJONI TA' IMPLIMENTAZZJONI TAL-KUMMISSJONI
   tas-16 ta' Lulju 2014
   li temenda l-Anness II tad-Deċiżjoni 2006/766/KE rigward l-inklużjoni tar-Repubblika ta' Moldova fil-lista ta' pajjiżi u territorji terzi li l-importazzjonijiet minnhom tal-prodotti tas-sajd għall-konsum mill-bniedem huma permessi
   
      
         (notifikata bid-dokument C(2014) 4953)
      
   
   (Test b'rilevanza għaż-ŻEE)
   
      (2014/472/UE)
   
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 854/2004 tal-Parlament Ewropew u tal-Kunsill tad-29 ta' April 2004 li jippreskrivi regoli speċifiċi għall-organizzazzjoni ta' kontrolli uffiċjali fuq prodotti li joriġinaw mill-annimali maħsuba għall-konsum uman (1), u b'mod partikolari l-Artikolu 11(1) tiegħu,
   Billi:
   
               (1)
            
            
               Ir-Regolament (KE) Nru 854/2004 jippreskrivi regoli speċifiċi għall-organizzazzjoni ta' kontrolli uffiċjali fuq il-prodotti li joriġinaw mill-annimali. B'mod partikolari, jistipula li prodotti li joriġinaw mill-annimali għandhom jiġu importati biss minn pajjiż terz jew parti ta' pajjiż terz li jidher fuq il-lista mfassla u aġġornata skont dak ir-Regolament.
            
         
               (2)
            
            
               Ir-Regolament (KE) Nru 854/2004 jipprovdi wkoll li meta jfasslu u jaġġornaw listi bħal dawn, għandhom jitqiesu l-kontrolli tal-Unjoni f'pajjiżi terzi u l-garanziji min-naħa tal-awtoritajiet kompetenti ta' pajjiżi terzi fir-rigward tal-konformità jew l-ekwivalenza mal-liġi tal-Unjoni rigward l-ikel u l-għalf u r-regoli dwar is-saħħa tal-annimali speċifikati fir-Regolament (KE) Nru 882/2004 tal-Parlament Ewropew u tal-Kunsill (2).
            
         
               (3)
            
            
               Id-Deċiżjoni tal-Kummissjoni 2006/766/KE (3) telenka dawk il-pajjiżi terzi li jissodisfaw il-kriterji msemmija fir-Regolament (KE) Nru 854/2004 u li għalhekk huma f'pożizzjoni li jiggarantixxu li dawk il-prodotti jissodisfaw il-kundizzjonijiet sanitarji stipulati fil-leġiżlazzjoni tal-Unjoni biex titħares saħħet il-konsumaturi u jistgħu skont dan jiġu esportati lejn l-Unjoni. B'mod partikolari, l-Anness II ta' din id-Deċiżjoni jistabbilixxi lista ta' pajjiżi terzi u territorji li minnhom l-importazzjonijiet fl-Unjoni ta' prodotti tas-sajd għall-konsum mill-bniedem huma permessi. Din il-lista tindika wkoll ir-restrizzjonijiet fuq dawn l-importazzjonijiet minn ċerti pajjiżi terzi.
            
         
               (4)
            
            
               Fit-30 ta' Jannar 2013, l-awtorità kompetenti tar-Repubblika tal-Moldova talbet lill-Kummissjoni għall-awtorizzazzjoni ta' importazzjonijiet ta' kavjar fl-Unjoni. Kontroll tal-Unjoni fir-Repubblika tal-Moldova ħadet post u juri li l-awtorità kompetenti tipprovdi garanziji xierqa kif speċifikat fl-Artikolu 48(3) tar-Regolament (KE) Nru 882/2004. Fuq il-bażi tal-informazzjoni u l-garanziji disponibbli, ir-Repubblika ta' Moldova tista' tiġi inklża fil-lista tal-Anness II tad-Deċiżjoni 2006/766/KE għal kavjar.
            
         
               (5)
            
            
               Għalhekk, id-Deċiżjoni 2006/766/KE għandha tiġi emendata skont dan.
            
         
               (6)
            
            
               Il-miżuri stipulati f'din id-Deċiżjoni huma skont l-opinjoni tal-Kumitat Permanenti dwar il-Katina tal-Ikel u s-Saħħa tal-Annimali.
            
         ADOTTAT DIN ID-DEĊIŻJONI:
   Artikolu 1
   Fl-Anness II tad-Deċiżjoni 2006/766/KE, l-annotazzjoni li ġejja tiddaħħal bejn l-entrata għall-Marokk u l-entrata għall-Montenegro:
   
      
                  “MD
               
               
                  IR-REPUBBLIKA TAL-MOLDOVA
               
               
                  Il-kavjar biss”
               
            
   Artikolu 2
   Din id-Deċiżjoni hija indirizzata lill-Istati Membri.
   
      Magħmul fi Brussell, is-16 ta' Lulju 2014.
      
         
            Għall-Kummissjoni
         
         Tonio BORG
         
            Membru tal-Kummissjoni
         
      
   
   
      (1)  ĠU L 139, 30.4.2004, p. 206.
   
      (2)  Ir-Regolament (KE) Nru 882/2004 tal-Parlament Ewropew u tal-Kunsill tad-29 ta' April 2004 dwar il-kontrolli uffiċjali mwettqa biex tiġi żgurata l-verifikazzjoni tal-konformità mal-liġi tal-għalf u l-ikel, mas-saħħa tal-annimali u mar-regoli dwar il-welfare tal-annimali (ĠU L 165, 30.4.2004, p. 1).
   
      (3)  Id-Deċiżjoni tal-Kummissjoni 2006/766/KE tas-6 ta' Novembru 2006 li tistabbilixxi l-listi ta' pajjiżi terzi u territorji li minnhom l-importazzjonijiet ta' molluski bivalvi, ekinodermi, tunikati, gastropodi marini u prodotti tas-sajd huma permessi (ĠU L 320, 18.11.2006, p. 53):